# data[].attributes.headline
עדן בצלאל, בית ספר גלבוע-בית אלפא

# data[].attributes.subject
עדן בצלאל, בית ספר גלבוע-בית אלפא

# data[].attributes.body
ראשית אציין כי נהניתי מאוד להשתתף בכנס "מחוץ למגירות הלב".

שמחתי לשמוע את דבריה של נטלי שלרגע החזירה אותי לתחילת דרכי בחינוך לגיל הרך ולקבל את האוגדן השופע מעושר לשוני. אני מתחברת מאוד לנושא התפתחות הכתיבה והיום שאני מחנכת א' ועם הניסיון הקודם בגן, אני מבינה כי ילדים אכן נהנים "לכתוב" עוד בגן הילדים מתוך מקום שאין באמת משמעות לכתיבה ומדהים לראות את התהליך של הצמיחה וההתפתחות שלהם, ולגלות איך מכתיבה "בוסרית" הם מבינים שיש משמעות לכתב וכבר בכתה א' ניתן לראות איך הכתיבה שלהם מתפתחת ומתגבשת לכתב בעל משמעות. לכן, שמתי לעצמי כמטרה הן כרכזת והן כמחנכת בכתה א' עידוד כיתבה החל מכיתות א-ו.

על עצמי גיליתי כרכזת שפה בשנה השנייה, כי יש לי יכולת הנעת צוות תוך קידום והכוונה, עם זאת, להרגשתי יש צורך בהגשת החומרים עד לידם כלומר, מצאתי את עצמי מדפיסה את החומרים, מכינה כרזות, כותבת משפטי פתיחה וניכר כי זה די נוח לקבל הכל מוכן מה שהצריך ממני לגייס המון כוחות, הכנות, הדפסות וכו'.. לא כולן שיתפו פעולה, אך הרוב הגדול גוייס למטרה. נקודות האור הם תהליכי הכתיבה שגיליתי אצל התלמידים, כתיבה מרגשת וממלאת. הקושי העיקר עימו התמודדתי הוא ההכנות הכוללות: שיחות עם הצוות (כל שכבה), התכתבויות, הכנת חומרי הוראה וכו..

# data[].attributes.headline
שני קרמר בי"ס שורשים נטור

# data[].attributes.subject
שני קרמר בי"ס שורשים נטור

# data[].attributes.body
התהליך התחיל בכנס "מתוך מגירות הלב". הכנס היה מעשיר, מלמד, מעניין וחשוב. בכנס קיבלתי המון כלים ששימשו אותי לאורך החודש וישמשו אותי בעתיד. האוגדן היה מוצלח מאוד- המון רעיונות ופעילויות מותאמות ומזמינות. כאשר היראתי למחנכות את הפעילויות השונות הייתה היענות ויחד יצרנו תכנון חודשי. התחלנו עם מצגת הסבר על מה היא אגדה ומשחק זהה את האגדה ומשם המשכנו לפעילויות כתיבה שונות. היה חודש מאוד מוצלח. הילדים כתבו בהנאה ויצרו תוצרים מגוונים ומרשימים. אשמח בהמשך להרחיב את המיזם גם לשכבה הצעירה (א-ג) ולחטיבה (ז-ח).

# data[].attributes.headline
מיזם כתיבה- רעות גולן "מרומי שדה"

# data[].attributes.subject
מיזם כתיבה- רעות גולן "מרומי שדה"

# data[].attributes.body
ראשית אומר כי אני רכזת שנה ראשונה מאוד מאתגרת ממספר בחינות הן מבחינת המצב המדיני והן כתוצאה שאני מורה חדשה בצוות וקשה להיכנס לבית הספר ולסחוף את המורים לעשייה שאינה שונה ממה שהם מכירים ויודעים.

שנית, הכתיבה בעיני זה הדרך של הילדים לפתח את אוצר המילים שלהם, את עולמם הדמיוני ולהעשיר את הידע של הילדים. כפי שכתבתי במצגת אכתוב גם כאן בית הספר עוסק החודש בנושא חלל לכן לא ראיתי לנכון להעמיס עליהם גם את נושא האגדות מסיבה פשוטה תפסת מרובה לא תפסת. כמובן שהמורות זימנו לעצמן פעילויות כתיבה בנושא חלל אך לא התמקדו בכתיבה פרט, לשכבת ג' אשר עסקו בכתיבה בעקבות סיפור "עכבר הסיפריה" ובכתיבה בתיאורית בעקבות תמונה. התלמידים נהנו מאוד והפעילוית השונות ויצרו תוצרים מרשימים.

# data[].attributes.headline
בעקבות מיזם הכתיבה - ריטה דה גרסיה ביה"ס אשכול , עכו

# data[].attributes.subject
בעקבות מיזם הכתיבה - ריטה דה גרסיה ביה"ס אשכול , עכו

# data[].attributes.body
כרכזת שפה ותיקה בתחום החינוך הלשוני אני גאה להוביל תהליכים מסוג זה ולראות את חדוות הלמידה והעשייה הענפה בבית הספר . על מנת להוביל מיזם ותהליך בית ספרי אני רותמת בראש ובראשונה את מנהלת בית הספר כשותפה לתהליך ואכן בשעת שהייה של כל צוות המורים הועלה הצורך החשוב בקידום הכתיבה ועידודה בתהליכי ההוראה בבית הספר. שלחתי לכל מורות השפה את האוגדן עם דוגמאות והסברים ,קבעתי מפגשי זום עם שכבות א-ג' וד'-ו' ונתתי זמן עבודה בבית הספר בבחירת הנושא וארגון תהליך העבודה .בנוסף ,צרפתי קובץ שיתופי ובו ביקשתי לתאר את תהליך יח' ההוראה הנבחרת .לשמחתי המורות עמדו בלוח הזמנים הלחוץ והן נרתמו לעשייה ברצינות רבה .

התרגשתי מאד לראות את פינות העבודה שהוקמו בכיתות ואת חדוות הלמידה של הילדים . נושא האגדות היה מאד מובלט ואהוב בבית הספר והחיבור לפורים היה מעודד ועורר למידה רלוונטית ויצירתית במיוחד. הילדים מתנסים בתהליך כתיבת אגדות וניכר כי סוגת הכתיבה "סוחפת" אותם ליצירתיות ודמיון בלתי נדלה. ברצוני להודות על הקובץ הנפלא לעידוד הכתיבה ואין לי ספק כי הוא מהווה חלק מהותי וחשוב בארגז הכלים של מורת השפה .

# data[].attributes.headline
שרון שרון - בי"ס "רמת כורזים"

# data[].attributes.subject
שרון שרון - בי"ס "רמת כורזים"

# data[].attributes.body
בתחילת השבוע הראשון בקשתי מהמנהלת זמן להצגת המיזם בפני כלל הצוות.

ניצלתי את ההזדמנות וחשפתי אותן גם לאתר השפה של מחוז צפון וגם למיזם, מטרותיו ולאוגדן המקסים.

בקשתי מכל שכבה לשתף אותי בתוכנית העבודה לחודש זה. היו הרבה מורות שרצו להתייעץ, וחשבנו יחד איך להתאים את הפעילויות השונות לכל כתה.

במהלך השבועיים הרגשתי איך הצוות נכנס לעשייה ברצון. היה גם שיתוף של תוצרים בחדר המורים ושיתוף של חוויות מה היה טוב ומה כדאי לעשות אחרת.

שמחה לציין שרוב המורות שתפו פעולה בשמחה והתוצרים מקסימים.

חשוב בעיני להמשיך במיזמים מסוג זה כדי לקדם נושא מסוים. החומרים המוכנים מזמינים ועזרים לצוות בזמן כל כך עמוס, לבצע את המשימה בשמחה.

# data[].attributes.headline
מיזם הכתיבה - עזריה שרי

# data[].attributes.subject
מיזם הכתיבה - עזריה שרי

# data[].attributes.body
כרכזת חינוך לשוני מזה שנים רבות, נושא הכתיבה ועידוד הכתיבה בקרב התלמידים הוא עניין שבוער בי תמיד. כל פעם מחדש אני מנסה לחשוב יחד עם צוות המורות כיצד ניתן לקדם את הכתיבה וכיצד נגרום לילדים לכתוב מעבר לתשובה לשאלה.

מיזם הכתיבה, פתח צוהר משמעותי לעידוד הכתיבה, ההתייחסות שלו סביב עולם האגדות וסביב רלוונטיות התקופה, תקופת המלחמה היא לגמרי מתנה.

לצערי, אני חלק מאותה אוכלוסיה שנאלצה להתפנות מביתם, אני לא נמצאת עם הצוות שבשיגרה ועובדת בבית ספר באילת שהוקם במיוחד למפונים. למרות זאת בחרתי לא לוותר ולהתחבר למיזם סביב, "כותבים הסטוריה" אומנם אני עושה זאת עם כיתת החינוך שלי, כיתה ה' מאחר ואין לי אפשרות להפליג עם כיתות נוספות. פתחתי עם ילדיי הכיתה וציינתי בפניהם שהם נמצאים בתקופה היסטורית והדברים אותם הם יכתבו ילמדו אחרים פרק בהיסטוריה של עם ישראל. חשוב לי לציין, כי לא קל הדבר, היה חשוב לדובב את הילדים לשיח סביב שאלות ושיח במליאה בטרם יעלו זאת על הכתב. פתחנו מחברת חדשה יצרנו שער, "כותבים היסטוריה" והעלנו מושגים שמתאימים לרוח התקופה. משימת כתיבה ראשונה היתה לספר היכן "תפס" אותי האירוע, מה היו התחושות, מה עשיתי ועוד......

גם אני בעקבות המיזם התחלתי לכתוב.... אשמח להעביר אלייך בהמשך. משאלתי כרכזת היא באמת להצליח לעודד כתיבה בקרב הילדים.

# data[].attributes.headline
אלפרסון מיכל - "הדקל" כרמיאל

# data[].attributes.subject
אלפרסון מיכל - "הדקל" כרמיאל

# data[].attributes.body
ראשית, אציין שאני רכזת שפה זו השנה הראשונה ונוכחתי לגלות שהתפקיד נושא בחיקו אחריות כבדה. בבית ספרי, ביוזמה ברוכה של מורי השפה ובברכתה של מנהלת בית הספר, אנו מלמדים עברית בשתי שכבות גיל (ג+ד) בחתך רוחבי, כשהרעיון הוא להביא ללמידה כזו את כלל הכיתות.

כלומר: תלמידי כל השכבה מחולקים ל- 5 קבוצות: שלוש קבוצות לפי קצב למידה, קבוצת תלמידי שילוב וקבוצת תלמידי אולפן. באופן כזה, כל תלמיד נמצא במקום המתאים לו, מתקדם ביחס לעצמו בקבוצת השווים, רוכש בטחון - למידה דיפרנציאלית. גם למורות, ההוראה והלמידה הן משמעותיות יותר. בכל קבוצה מספר קטן של תלמידים, המורה מגיעה לכל אחד ואחת והעשייה אפקטיבית יותר. אני שמחה לציין, שבדרך זו, התוצאות לא אחרו להגיע. התלמידים הצליחו לשפר הישגיהם בזמן קצר יחסית.

לגבי מיזם הכתיבה "מחוץ למגרות הלב" חייבת לציין שמאוד מאוד נהניתי מהאוגדן, מהעושר, מהעובדה שאפשר ליישם את הפעילויות המוצעות באופן מיידי, הכל נגיש וזמין. אני כל כך התלהבתי שההתלהבות שלי "הדביקה" הן את התלמידים והן את הצוות.

אנחנו עובדים על מיזם הכתיבה ומתכוונים להמשיכו לאורך השנה.

החלק שהיה לי קשה באופן אישי, הוא להיות אסרטיבית כלפי הצוות. זה קצת העמיד אותי במבוכה, אך היה שיתוף פעולה מלא וזה הקל עליי.

# data[].attributes.headline
מירן בנג׳ו - נוף גליל

# data[].attributes.subject
מירן בנג׳ו - נוף גליל

# data[].attributes.body
אוגדן הכתיבה העשיר והמושקע זימן חווית לימודים שונה ומהנה הקרובה לעולמם של הילדים.

בבית הספר מיקדנו את הכתיבה בשבוע האגדות. חשפתי את מחנכות שכבות הגיל השונות לחומרים. היה מדהים לראות איך כל אחת לקחה את הנושא בהתאמה עם השינויים והשידרוגים. אפילו המורה לאנגלית מצאה את החיבור ולימדה את נושא האגדות בשפה והאנגלית ויש תוצרים מדהימים.

שמחתי על שיתוף הפעולה של הצוות, הרגשתי שהצלחתי לעשות תהליך משמעותי ולהוביל את הנושא.

הרצון שלי הוא ליצור מהאוגדן מרכז למידה שתמיד יהיה זמין ונגיש. שהחומרים יראו לעין ויעשו בהם שימוש כל הזמן.

תודה על עבודה מושקעת ומשמעותית.

# data[].attributes.headline
טוביהו סימה בית ספר "המגינים" קריית שמונה

# data[].attributes.subject
טוביהו סימה בית ספר "המגינים" קריית שמונה

# data[].attributes.body
ראשית חשוב לי לשתף שבית הספר שלי מפוזר ברחבי המדינה ואני שובצתי בבית ספר "הגומא" בכפר בלום. קיבלתי את תפקיד ריכוז השפה באהבה גדולה. גיליתי שיש בי כוחות של הסתגלות ודבקות במטרה ובמהרה נכנסתי לעניינים.

חשפתי את הצוות במפגש זום למיזם הכתיבה. כולן הביעו התלהבות ושיתפו פעולה. בימים הראשונים הרגשנו חגיגה מהאגדות בכל הכיתות. המחנכות שיתפו בנעשה בכיתות, התלמידים הביאו אגדות מהבית, עמדו מול תלמידי הכיתה וסיפרו איזה אגדה הם הכי אוהבים וגם אנחנו המורות סיפרנו איזה אגדה אהבנו בילדותינו.

השיח שנוצר בכיתות נתן פתח והתחלה למיזם הכתיבה… נערכה בכיתות הטרמה ורוב התלמידים בחרו לכתוב על המלחמה. חשוב לי לציין שתלמידי בית הספר חווים אזעקות ואוירת מלחמה והכתיבה נתנה מקום לתחושות ולפחדים שהם חווים.

המחנכות שלחו לי תוצרים ויחד ראינו כמה שהכתיבה משמעותית בימים שכאלה.

תודה על אוגדן מזמין ומלהיב ועל תיכנון פעילויות משמעותיות עבור התלמידים בימים מטלטלים אלה.

# data[].attributes.headline
ענבל אריאל - בי"ס הרכס - לבון

# data[].attributes.subject
ענבל אריאל - בי"ס הרכס - לבון

# data[].attributes.body
אני רכזת שפה שנה ראשונה כשלפני לא היתה רכזת שפה ולא היה לי ממי ללמוד או דרך להמשיך. כעת אני צריכה לבנות את התחום מ חדש יחד עם מנהל חדש.

חייבת לשתף שחששתי מאוד לקבל את התפקיד ועודני חוששת, מכיוון שלהבנתי ותפיסתי זהו תפקיד גדול מאוד שטומן בחובו ראייה רחבה ומתכללת של התחום בביה"ס. אני חושבת שלא ניתן מספיק דגש בתחום זה בבית הספר שלי ובבי"ס נוסף שבו לימדתי, ואני מאוד חוששת להוביל תחום שיש בו המון עבודה בנוסף להיותי רכזת שכבה ומחנכת כיתה א'. לכן מהמקום הזה ואחרי הכנס בחרתי להוביל ולהתמקד בשלוש שכבות הגיל הצעירות כדי שאוכל לעמוד בדרישות ולהצליח להוביל מהלך. המורות הצליחו להירתם למשימה ונהנו להוביל את הכיתה לעידוד כתיבה ועשייה בתחום זה. המיזם גרם לכולנו לשנס מתניים, בזכות התכנים הכל כך מונגשים וטובים שקיבלנו. ארגז כלים מדהים שילך איתנו לאורך הדרך. תודה על הכנס ועל התכנים ונמשיך לעשות ולהשפיע.

# data[].attributes.headline
אילה אלמקיאס, בי"ס רגבה, מושב רגבה

# data[].attributes.subject
אילה אלמקיאס, בי"ס רגבה, מושב רגבה

# data[].attributes.body
מיזם הכתיבה ניתן בדיוק כשצוות ביה"ס נערך לדיון עומק פדגוגי עם המפקחת וגורמים נוספים. כולם היו טרודים ועסוקים במבדקים ובאיסוף נתונים. דיי נלחצתי מכיוון שהיה עליי לרכז את כל הנתונים בשפה, לכתוב תובנות, יעדים ודרכי פעולה ובנוסף לפרסם ולעודד את מיזם הכתיבה.

שלחתי למחנכות את האוגדן עם הסברים. הרגשתי שהן לא ממש פנויות לכך. התחלתי לפנות לכל מחנכת באופן אישי ואז גיליתי שבעצם בכל שכבה ובכל כיתה עוסקים בכתיבה לאורך כל השנה. ביקשתי מהן דוגמאות וגיליתי כתיבה מגוונת, יצירתית ועשירה.

בשבוע שעבר התחלתי להיפגש עם המחנכות לפי שכבות. התרגשתי מאוד, כי זו הפעם ראשונה שאני נפגשת ב"כובע" של רכזת. המפגש היה מוצלח ושמחתי לחדש להן דברים ולהכיר להן אתרים חדשים.

אני מחנכת כיתה א' ובעקבות מיזם הכתיבה החלטתי לקפוץ למים ולנסות עם הילדים כתיבה לתמונה. (אנחנו נמצאים כרגע בשלב החיריק, שלב דיי התחלתי).

הופתעתי ושמחתי לראות את הרצינות וההנאה של הילדים מהמשימה.

את התוצרים השונים אשלח במצגת.

# data[].attributes.headline
יעל גופר בית ספר סלינה כנרת- מלון סלינה

# data[].attributes.subject
יעל גופר בית ספר סלינה כנרת- מלון סלינה

# data[].attributes.body
בימים אלו בית הספר שלנו בעיצומו של יישום מיזם הכתיבה. כאשר אני רואה את היישום בשטח, מתעוררת בי התרגשות על כך שהצלחתי להוביל תהליך ובמיוחד על רקע הנסיבות והתנאים הנוכחיים כמפונים. גיליתי שיש לי את היכולת לרתום את הצוות ולהתגמש אל מול המציאות המאתגרת שלנו. נהנית לקרוא את תוצרי התלמידים מן הכיתות השונות. חושבת שהכתיבה סביב המלחמה היא משמעותית ומהווה מעין "טיפול" עבור הילדים. קשה לי עם התנאים הפיזיים שלא מאפשרים יצירה של סביבה מעודדת כתיבה ועם אתגרים טכניים כמו מצוקת דיו במדפסת לדוגמא....בתחילה הרגשתי גם לא בנוח לדרוש מן הצוות את ההירתמות הזו בתנאים הנוכחיים, אך מצאתי את הדרך לצמצם ולהתגמש וכך הצלחתי לגייס את המורות. תוצרי הילדים מרגשים, ובעיקר נהנית לראות ילדים שנהנים מן הכתיבה ומתרגשים ממנה.

# data[].attributes.headline
שני שלומוביץ' רכזת חינוך לשוני בית חינוך "שוהם"

# data[].attributes.subject
שני שלומוביץ' רכזת חינוך לשוני בית חינוך "שוהם"

# data[].attributes.body
בתור רכזת חדשה גיליתי את הסקרנות, החשיבה מחוץ לקופסה, הגדלת ראש וחיבור לשטח. הבנתי שיש קושי בריכוז כלל הצוות יחד כדי להעביר את המידע עקב פרויקטים רבים בבית החינוך אז העברתי הכל בוואטסאפ מספר פעמים, דיברתי עם רכזי השכבה כדי להעביר את התכנים במיזם ואנשי צוות שראיתי במהלך השבוע וכל הזמן תזכרתי אותם. כאשר ראיתי שזה מתקיים בחלק מהצוותים החלטתי ממש לעשות קלסרים לשכבה צעירה והבוגרת עם הצעות לפעילויות כתיבה כדי שיהיה להם נגיש ליד המדפסת בחדר המורים וכך יוכלו לצלם לכיתתם.
מנהלת בית החינוך גם שיתפה פעולה ועודדה את הצוותים לשתף פעולה ולקיים את המיזם בכיתות ולשלוח עשייה של התלמידים והתוצרים.
אני רק נכנסתי לריכוז ואני מורה צעירה במערכת. התחום הלשוני חדש לי זו לא ההתמחות שלי ואני לומדת כל פעם משהו חדש. אני עוברת קשיים בחיי האישיים שמכבידים עליי אז הם גם משליחים על העבודה מעט כיוון שיש עליי מעמסה רגשית גדולה אך אני למרות הכל מתעלה על כך ומנסה לעשות את ההכי טוב שלי כדי לקדם את בית החינוך ולהתקדם בעצמי במערכת.
אני רואה במיזם זה חשיבות רבה כי הכתיבה באה לידי ביטוי ביצירתיות, שמחה, משחק והתלמידים ראו כמה כיף לכתוב.

# data[].attributes.headline
אפרת בללי בית חינוך אורנים דמוקרטי יקנעם

# data[].attributes.subject
אפרת בללי בית חינוך אורנים דמוקרטי יקנעם

# data[].attributes.body
מיזם הכתיבה זימן הזדמנות נהדרת לעידוד וקידום הכתיבה בכל שכבות הגיל. בתור רכזת שפה שמובילה תהליך זה וגם כשותפה בתהליך בכיתתי כיתה ו' ובכיתה ה' שגם שם אני מלמדת שפה שמחתי מאוד לראות את שיתוף הפעולה של כל הצוות החינוכי, היצירתיות וההתגיסות למשימות הכתיבה השונות. מיזם הכתיבה יצר אצלנו המורות עניין רב ומוטיבציה לבצע על הצד הטוב ביותר. נכחתי לראות כיצד כל מורה בכיתתה השקיעה חשיבה ובחרה לה דרך ייחודית לקדם את הכתיבה במשימות שונות ומגוונות. התוצרים שהילדים כתבו וביצעו ריגשו אותנו מאוד והוכיחו לנו את היכולת הטובה הקיימת בכל ילד וילדה. נעזרתי מאוד באוגדן ששימש אותי בדרך ועדיין משתמשת ונעזרת בו, לוקחת דוגמאות והשראה למשימות ומשנה בהתאם לדרך ההוראה בכיתה ובשכבת הגיל השונה. כמו כן מאפשרת לילדים לראות את המקור ולחשוב על דרך אחרת / נוספת להביע את כתיבתם ולהציג תוצר דומה על פי בחירה אישית שלהם. המורות לאורך כל החודש משתפות בתוצרים, תמונות, כתיבה ופירוט של העשייה בכיתה , תובנות ותחושות וכולנו מרגישות טוב בתהליך הכתיבה.

אני שמחה ליצור עם הילדים תלקיט כתיבה שהפך להיות "חברו הטוב" של הלומד מעין יומן כתיבה אישי שבכל הזדמנות כתבנו ונכתוב בתלקיט. אציין שבתחילת הדרך כאשר חשפתי את המורות לאחר הכנס ביקשתי ויצרתי טופס שיתופי שלנו בצוות וכל שכבה שיבצה את התכנון שלהם. כוונתי להמשיך במיזם זה עד סוף השנה ולא לוותר על עידוד וקידום הכתיבה שמזמן ללומד עולם שלם של דמיון, רגשות, חוויות ועוד ועוד. כמו כן התחברתי מאוד לכתיבה היסטורית והתעמקתי במשימה זו בשכבה ו שאותם אני מלמדת. עבדנו על כך מספר שיעורים בכיתה ועלו דברים מרגשים שילדים חווים ומרגישים בתקופה זו. כמו כן למדתי על החשיבות הרבה והתרומה הגדולה לשיח ולדיאלוג סביב נושא מסויים ורק אז להתפנות לכתיבה. בסוף החודש נקיים בבהס יום שיא שבו נערוך הצגת תוצרי כתיבה של כלל התלמידים.

תודה על כל החומרים, העזרה, הליווי והשיתופים של בנות הקורס והרכזת ומפגשי ספה שמלמדים ומעשירים בטיפים ובכלים ללמוד ולהתשפר.

אוסיף ואציין שבזכות מיזם הכתיבה נחשפתי גם לענק הספרים ורכשנו בבהס. הילדים מתלהבים ומחכים להתחיל בהקדם בבניית הספר האישי.

תודה ובהצלחה לכולן. שבוע טוב ומבורך!

בברכה אפרת רכזת חינוך לשוני בית ספר אורנים דמוקרטי יקנעם.

# data[].attributes.headline
יפעת טרופר, רכזת שפה בבית ספר עומרים.

# data[].attributes.subject
יפעת טרופר, רכזת שפה בבית ספר עומרים.

# data[].attributes.body
אני רכזת שפה בבית ספרי שנתיים. ולא פעם נתקלת בבעיות רבות בעיקר בנושא של שיתוף פעולה מצד הצוות. שלחתי לכלל הצוות את האוגדן המקסים שקיבלנו בקורס, היו מחנכות שמאד התחברו, לקחו רעיונות שונים, אך לצערי ישנן כאלה שאפילו לא פתחו אותו ולכן החלטתי להתמקד במיזם בכתיבה בכיתות ד', התחלנו גם מאוחר יותר כיוון שכיתות ד באמצע נושא וחיכינו לקשור את מיזם הכתיבה לפרוייקט הסיום של הנושא- קסם של מעשיות.

הכנתי לצוות ד פלייר עם הוראות- כמובן שבשיתוף איתן ברעיון... והשבוע נתחיל את משימת הסיום- שהיא כתיבת סיפר מעשיה עם שילוב של חוקי אולריך המופיעים במעשיות.

חשוב לי לציין שאני מאד נהנית מכל קורס ומפגש ונתרמת גם ברעיונות לשכבות השונות וגם לשכבה אותה אני מחנכת.

# data[].attributes.headline
מיזם הכתיבה -שגרת כתיבה לאורך השנה

# data[].attributes.subject
מיזם הכתיבה -שגרת כתיבה לאורך השנה

# data[].attributes.body
בבית ספרי לאורך כל השנה המורות עוסקות בתהליכי כתיבה ביצירת תלקיט כתיבה אישי לכל תלמיד החל משכבת ג'.

השנה התחילה עם תכנון העבודה של מורות השפה. מלחמת חרבות ברזל וקבלת מפונים לבית ספרנו וכל האירועים שאנו חווים בחמשת החודשים האחרונים ישבנו כל הצוות של שפה והחלטנו להעמיק את הכתיבה דרך כתיבת יומני מלחמה , מכתבים לחטופים וכתיבת ספרים של תלמידים מפונים שהצליחו להביע את התחושות, הקשיים שלהם דרך הסיפור.

כשהוכנס מיזם הכתיבה לבתי הספר המורות הביעו את העומס הרב שהן נמצאות בו. ערכתי זום ובו הוסבר לצוות חשיבות הכתיבה ואף הוצגו להם המשימות וההתאמה לכל שכבת גיל. בחדר מורים סידרתי שולחן של כל הקבצים וכל שכבה קיבלה פעילויות מותאמות להן ובחרו את הנושא שעליו יעבדו.

הצוות משתף פעולה מאוד יפה. מידי פעם מקטורות שהן עמוסות אך בסוף מבצעות.

# data[].attributes.headline
רעיה רותם בי"ס "רימון" מסילות

# data[].attributes.subject
רעיה רותם בי"ס "רימון" מסילות

# data[].attributes.body
מיזם הכתיבה עורר אצלי התרגשות רבה שאותה הצלחתי להעביר לילדי כיתתי (ה') וכשניסיתי להעביר את התלהבותי מהמיזם לשאר הצוות נתקלתי במורים שקיבלו את המשימה כעוד משימה שחייבים לעשות וחלק כלל לא התייחסו לצערי. כשחשפתי במליאה את הנושא נתקלתי באדישות ולאחר מכן ביקשו ממני(ההנהלה) שאראה מה עשיתי בכיתתי שזה כבר עורר אצלי סוג של התרברבות מסויימת מצידי. אני לא מתכוונת להיות שוטרת ולהלחיץ את הצוות אלא לחשוף בפניהם עולם מרהיב שחבל שחלקם לא יעבירו לילדים וימשיכו ללמד את הנושאים של "פעם". שיתפתי את סגנית ביה"ס בנושא וביקשתי את עזרתה בתקווה לימים יפים

# data[].attributes.headline
נועה טוביאנה, רמת רזים,צפת

# data[].attributes.subject
נועה טוביאנה, רמת רזים,צפת

# data[].attributes.body
ראשית, תודה על האוגדן והמיזם שזימן למידה משמעותית ויצרתית לתלמידי בית החינוך.

כאשר חשפתי את הצוות למשימות חשתי חשש רב מהתמודדות של מורים עם משימות הכתיבה. אך לאחר שהתחלנו את המיזם המשוב היה חיובי, התלמידים הביעו הנאה רבה וכבר בציפייה למשימות הבאות, הצוות דורש להיכנס עם הכיתות לחדר שפה. אני רואה הרבה קירות פעילים של כתיבה במרחבים השונים.

# data[].attributes.headline
אלינור שחרור - בי"ס אברט חצור הגלילית

# data[].attributes.subject
אלינור שחרור - בי"ס אברט חצור הגלילית

# data[].attributes.body
מיזם הכתיבה של מחוז צפון מעלה בי התרגשות כל שנה מחדש מאז יצא הרעיון לפועל.

עבורי כתיבה זו כניסה אל עולם שופע דמיון ויצירתיות, אך מצד שני אני מודעת לקושי הרב בקרב מרבית המורים במיקוד אופנה זו - הכתיבה.

בתחילת התכנון של המיזם, הייתי חייבת לעשות רגע חושבים עם עצמי ולשתף את מנהלת ביה"ס בדילמה "כיצד נרתום את המורים לעידוד הכתיבה כשהם בעצמם חסומים?"

הבנו יחד שיש מספר פעולות שעלינו לעשות:

ראשית, ליצור אווירה של דמיון. בקשנו מכל מורה בצוות להביא ספרי קריאה אהובים עליה ועל ילדיה כשהיו קטנים. משם המשכנו לארגן את ספריית ביה"ס עם הספרים שהביאו חברי הצוות ומשם כינסנו את כולם למליאה כשהתפאורה היא בעצם הספרים שהן בעצמם הביאו עבור המיזם.

כעת היה נגיש יותר ומאפשר לפתוח את מיזם הכתיבה, כלכל אחד ואחת מהם מחוברים אישית ורגשית למיזם.

פרסמנו בניהול השבועי את התכנון , כפי שהצגתי בעבודה, ויחד אנו עוסקים במלאכת הכתיבה באהבה גדולה.

אני רוצה להאמין שהמיזם הינו גריי\ כתיבה עבור המורים והתלמידים כאחד.

בהזדמנות זו אני רוצה להודות לך ליאת יקרה,

בכל פעם מחדש אני נפעמת מהתוצרים שאת שולחת על מנת לסייע לנו בעבודתינו החשובה כל כך. החומרים שלך מונגשים וידידותיים למשתמש ולו בזכות הצבעוניות, היצירתיות והמגוון העצום שאת שולחת לנו.

תודה לך על מי שאת.

# data[].attributes.headline
רינה קרוצישק הרוש בית ספר איילים טבריה

# data[].attributes.subject
רינה קרוצישק הרוש בית ספר איילים טבריה

# data[].attributes.body
אני רוצה לומר שבתור רכזת חדשה לשפה חששתי מאוד לקחת את התפקיד הזה בתחילת השנה. המשימה הזו הוכיחה לי כי אני בתפקיד הנכון. אני לומדת המון מכל מההשתלמויות ומכל הכנסים שנערכים בתחום השפה ואני מרגישה כי אני יותר מתמקצעת בתחום. אני חושבת שהצלחתי להוביל את הצוות במיזם הזה בצורה הטובה ביותר ויצרנו תוצרים מדהימים וזה היה חודש עמוס וגדוש בלמידה, כתיבה ותוצרים.  היום אני עם יותר אומץ לבוא עם דרישות לצוות ולהסביר להם במליאה ובסדנאות את אשר הן אמורות לבצע. המורות עם כל העומס שהיה לנו החודש יום המשפחה וכו' נענו בשמחה למיזם הכתיבה ועשינו מזה חגיגה בית ספרית.

# data[].attributes.headline
אלה נחמן זריהן - בי"ס שגיא קיבוץ שריד

# data[].attributes.subject
אלה נחמן זריהן - בי"ס שגיא קיבוץ שריד

# data[].attributes.body
כרכזת חדשה, לאחר שעודכנתי על מיזם הכתיבה בקבוצה הבנתי שזו הזדמנות שלי לגייס את הצוות של המורות לתהליך משמעותי ומרענן. פשוט שלחתי בקבוצה שלי איתן אני אהיה שם מצטרפת אליי? באופן מפתיע מורות רבות הביעו נכונות. הרגשתי שכולן באמת רוצות עזרה בדבר הזה שנקרא "כתיבה". שיש צורך לכוון, לרענן ולחדש. המיזם חשף את המורות לעולם מרתק ובמיוחד כאשר קיבלנו את האוגדן , זה היה כמו "אוצר", מאורגן מסודר רך לקחת ולהשתמש! נרשמה התלהבות גדולה של הצוות ורצון להתחיל במיזם כבר יום למחרת. אני בו בזמן החלטתי שאני לא מרפה ועוברת שכבה שכבה ועוזרת להן ממקדת אותן , נותנת להן להציע רעיונות ומעודד אותן לכתיבה מכל הסוגים. מול מחשב , בחצר בית הספר, בכיתה, בבית לאחר שבת. בכל הזדמנות - כתיבה בכל עת. צילמתי למורות בחדר מורים כל מיני רעיונות נפלאים מהתלקיט. כל הזמן אני בקשר איתן והן שולחות לי תוצרים מהשטח שנעשים בכיתה. הרווח דו כיווני, הילדים הבינו שאפשר לכתוב בהנאה גם אם זה נושא שאני בוחר וגם אם זה נושא מובנה. נעשית הטרמה לפני כל משימת כתיבה על מנת לתת לילדים רעיונות לעורר יצירתיות מחשבה מקורית והנעה פנימית לעשייה. חייבת לומר שני עושה בכיתתי שעתיים של כתיבה בשבוע ומרגישה שהילדים רוצים עוד. זה כייף גדול וזו נקודת אור חיובית עבורי. מול המורות אני מקבלת פידבקים טובים ושיתוף פעולה נפלא. באותה מידה מידי פעם בישיבות צוות אני חושפת את המורות לעוד תכנים בתחום השפה והמנהלת מעניקה לי במה פתוחה בכל הזדמנות. ה קושי העיקרי שלי זה הזמן. אני מרגישה שהייתי רוצה לשבת יותר עם כל צוות לשמוע ולייעץ , שתהיה לי שעה במערכת אך האילוצים לא מאפשרים. גיליתי על עצמי שאני פורחת נהנית מאוד מהתהליך ומעבירה את האנרגיה הטובה לצוות.

# data[].attributes.headline
ליפז כהן אובנטל בית ספר נטעים בית העמק

# data[].attributes.subject
ליפז כהן אובנטל בית ספר נטעים בית העמק

# data[].attributes.body
תהליך ההטמעה והיישום של מיזם הכתיבה המחוזי היה מאתגר אך שמחתי לגלות עד כמה מנהלת בית החינוך מבינה את החשיבות שיש לעידוד הכתיבה ואת החלק הנכבד שיש לה בקידום המיומנויות השפתיות השונות ולכן בעידודה רתמנו את הצוות למיזם. נציגה מכל שכבה נכחה בכנס והייתה שותפה לאחת הסדנאות. לאחר מכן שוחחנו בישיבת הצוות על המיזם והאוגדן והתכנים שיש לו להציע. שוחחתי באופן אישי עם נציגה מכל שכבה והוחלט שתבחר נושא לעסוק בו במהלך החודש הקרוב דרכו תעודד משימות כתיבה. עודדתי את כולם להשתמש בפעילויות מהאוגדן אך לא כל השכבות עשו בו שימוש לצערי. גיליתי על עצמי שכאשר יש משהו שאני מאמינה בו, אני יכולה לסחוף אחריי אנשים בהתלהבות ובמוטיבציה שלי. חייבת לומר שזה לא היה פשוט, אני רכזת שפה בשנתי הראשונה, אין לי מספיק ידע וניסיון מה גם שאנחנו בשנה לא רגילה. כל אחת מנשות הצוות עסוקה בענייניה והייתי צריכה על חשבון הזמן החופשי שלי להיפגש עם נציגה ולחשוב יחד על הפעילויות אותן ניתן להעביר בכל אחת משכבות הגיל. לא כל השכבות שיתפו פעולה באופן שתכננתי או ייחלתי לו. הייתי צריכה להזכיר כל הזמן לשלוח לי תוצרים. ויחד עם זאת, להרגשתי עשיתי את המיטב שלי על מנת להוציא את המיזם לפועל בצורה הטובה ביותר ולהעלות לסדר היום את החשיבות שיש לכתיבה ואת שלל הרעיונות והפעילויות שניתן לעשות בכל ימות השנה ולא רק בחודש הספציפי הזה. חייבת לציין שהאוגדן היה מרהיב מכל הבחינות ואין ספק שישמש אותנו עוד חודשים ושנים קדימה.

# data[].attributes.body
לאחר  שעודכנתי על "מיזם הכתיבה ,"מגירות הלב", שלחתי לצוות את הקישורים ועודדתי להיכנס למיזם בכדי שיוכלו לעשות את התהליך בכיתות באופן המיטבי ביותר. לאחר מספר פרסומים של ההזמנה למיזם, ערכתי רישום, מיהן המורות?ולאיזו סדנה הן נרשמו? לאחר המיזם ישבתי עם הצוותים השונים\ נציגות מכל שכבה בשעת הצוות שלהן וחשפתי אותן לאוגדן. בנוסף הדפסתי את רוב הדפים מתוך האוגדן ויחד עם המחנכות תכננו את הנושאים שתלמדנה בכיתות ואת התהליכים השונים. כמו כן, לאחר שיח על המבדק והנתונים שעלו , תכננו את שעות השפה השבועיות והמלצתי על שעות כתיבה נוספות.  ומחברת כתיבה קטנה שאיתה יפתחו את היום עם משימות שונות כגון: חוויה\ מקרה שהיה לי הבוקר, משחק שארצה לשחק עם חבריי לכיתה ועוד..לאחר מכן שלחתי למחנכות קובץ ובו  תכנון חודשי למיזם הכתיבה.( מצורף בקישור הורוד)

בשבוע האגדות, בית הספר לבש חג, נשלחה הזמנה לילדים ולהורים שיש להביא חפץ\ תחפושת\ אביזר וסיפור אגדה אהוב עליהם. בכיתתי, הילדים הגיעו מחופשים, עם ספרי אגדות, חקרנו את המאפיינים העולים מתוך האגדה ולבסוף כתבו קומיקס. בשאר השכבות, כל שכבה,  עשתה התאמה לכיתה שלה. התוצרים היו מגוונים, מזמינים, חווייתיים ומעודדים כתיבה.

תחושות ורגשות מפרוייקט זה: ראשית אציין שהאוגדן היה מלא בעושר רעיוני ובפעיליות מגוונות ומזמנות ומעודדדות כתיבה ולמידה בצורה חווייתית ומעשירה. הרגשתי כי נרשמה אווירה חיובית בקרב הצוות למיזם זה, אף על פי שכל משימה כזו או אחרת יוצרת עומס ומטלות נוספות והרבה פעמים קשה לעשות תהליכים כאשר בכל שבוע יש מטלות ונושאים שונים ללמידה בעקבות לוח השנה\ חגים\ מועדים ועוד. המחנכות שלחו לי תמונות מתוך העשייה והלמידה על כך בכיתות, התאימו לכיתתן פעיליות שונות ומגוונות וניכר כי הייתה חגיגה אמיתית. למדתי על עצמי מפעילות זו כי חשוב לעשות שיח מטרים עם הצוות\ נציגות מכל שכבה, כדי לעודד את פעיליות השונות, לשמוע את הקשיים העולים ולתת מענה בהתאם, ממש כמו בכיתה, כאשר יש שיח מטרים ודיון ישנם תהליכים טובים יותר המעודדים למידה מהנה יותר.

# data[].attributes.headline
יפעת אביטל בי"ס אופק כרמיאל

# data[].attributes.subject
יפעת אביטל בי"ס אופק כרמיאל

# data[].attributes.body
מנהלת ביה"ס הקצתה לה זמן בישיבת המורים לשם הצגת מיזם הכתיבה. ניכר כי נרשמה התלהבות רבה והמורים העידו כי העושר והמגוון המוצע במסגרת הפרויקט יוצא מגדר הרגיל.

כצפוי, היו התנגדויות שנבעו מעומס רב השרוי על המורים. יחד פינינו לכך זמן לו"ז השבועי.

המורים שלחו תוצרים מדהימים המעידים על עשייה מבורכת ומשמעותית.

גיליתי שניתן לרתום את המורים רק תוך הבעת אמפתיה לתחושותיהם וכן על ידי הסרת החסמים.

כך למשל, בניתי צוות של ילדים שמכשיר תלמידים בכיתות להקלטת הסכתים.

המורים הביעו שביעות רצון והודו מאוד על ההצעה והילדים קיבלו במה להפגנת כישוריהם.

# data[].attributes.headline
מה למדתי מהתהליך (מור יעקב, בי"ס עמק יזרעאל, גניגר)

# data[].attributes.subject
מה למדתי מהתהליך (מור יעקב, בי"ס עמק יזרעאל, גניגר)

# data[].attributes.body
בתחילת התהליך נתקלתי בקושי לייצר שיתוף פעולה ממחנכי הכיתות. גם לאחר שליחת האוגדן לא קיבלתי פידבק בהתאם. הבנתי שנכון לייצר מפגשים שכבתיים ופרונטאליים איתי ושם נבחר ביחד את הפעילות הנכונה והמתאימה לכל שכבה. בתהליך זה יצרתי מחויבות ע"י מחנכי הכיתות להרצת התהליך.

לאחר נבחרה התכונית החודשית, המחנכים הוציאו אותה לפועל והמשוב היה חיובי הן של המורים ובן של המחנכים. הלמידה המרכזית שלי מהתהליך היא שעבודה משותפת ולא "הנחתה" מדייקת מאד את הלמידה וגורמת לשיתוף פעולה ואפילו הנאה מהפרוייקט.

אני כרכזת חדשה הבנתי כיצד לנכון לעבודה בצוות השפה הרחב וכיצד אפשר לקדם את למידת השפה ברמה הרחבה ע"י הכוונה נכונה ושיתוף פעולה.

# data[].attributes.headline
תחושות .. חוזקות בעקבות ההובלת מיזם הכתיבה בבית הספר נופים מגדל העמק.

# data[].attributes.subject
תחושות .. חוזקות בעקבות ההובלת מיזם הכתיבה בבית הספר נופים מגדל העמק.

# data[].attributes.body
ראשית עודדתי את הצוות להיכנס לכנס ולצערי אף אחת לא נכנסה. כששלחתי את האוגדן נפקחו למורים העיניים והחלו להציף אותי בשאלות על המיזם.

ביצעתי בישיבה חשיפה לאוגדן ולשלל הפעילויות ונרשמה אווירה חיובית בצוות.

חילקתי את המיזם לנושאים על פי שכבות גיל ובביה"ס נרשמה הרתמות גדולה לעשייה .יום יום המורים שולחים לי תמונות מתעדים כתיבות ומציינים שהמיזם עורר אצל התלמידים את הרצון לכתיבה ולקריאה מתוך התלהבות רבה. תודה רבה על העבודה הקשה שהשקעתן באוגדן שהפך אצלנו לאוצר. בברכה אליס שרף רכזת החינוך הלשוני בביהס נופים מגדל העמק

# data[].attributes.headline
בבית הספר מתקיימת שיגרת כתיבה כחלק מהמערכת וההוראה לאורך השנה.

# data[].attributes.subject
בבית הספר מתקיימת שיגרת כתיבה כחלק מהמערכת וההוראה לאורך השנה.

# data[].attributes.body
בתחילת התהליך , הייתה קצת התנגדות בצוות , אך כשהוסבר להן שזה חלק מהשגרות של ביה"ס ולא בנוסף . הצוות התרצה והחל לשתף פעולה.

הטיימינג להתמקדות בכתיבה פחות התאימה, לאור התקופה והשינויים הרבים.

אך יחד עם זאת , המיקוד בכתיבה "הכניס" והחזיר לקצב כתיבה .

חשוב לציין כי , בתחושה "כולם על הקצה" הקושי והפניות משתנים בין אנשי הצוות.

אני אישית מפונה, הקושי הוא עצום.

מאמינה שכאשר התקופה תחלוף , יהיה קל יותר לכולנו ונגיע למימוש היכולות הן מבחינת הצוות והן התלמידים.

באופן כללי , אני מאוד אוהבת את העשייה שלי , לחדש ולנסות "להקל" על הצוות לכוון אותן,

לדייק את העשייה שלהן .

לעיתים קיימת תחושה שצריך "לחלוב" אותן, "לחזר" אחריהן.

אך לבסוף התוצרים נהדרים.

שגית בן שושן דהן , ארזים מעלות.